Du skal melde dig ud af din a-kasse skriftligt enten via e-mail eller igennem det digitale selvbetjeningssystem på a-kassens hjemmeside. Du har en måneds varsel + løbende måned. Det vil sige, at hvis du fx melder dig ud den 15. marts, gælder udmeldelsen først fra den 31. marts + en måneds varsel. Så du skal betale kontingent indtil 30. april og er først udmeldt fra d. 1. maj. nnHvis vil melde dig ud af a-kassen for at skifte til en anden, så skal du IKKE kontakte din nuværende a-kasse, men lade din nye a-kasse klare det administrative omkring dit skift af a-kasse. nnHvis du ikke længere ønsker at være medlem af en a-kasse, så vær opmærksom på de konsekvenser, der er forbundet med at melde sig ud: nnDu modtager ikke dagpenge under ledighed, når du ikke er medlem af en a-kasse. nDu kan ikke kan holde ferie med opsparede feriedagpenge nDu kan ikke gå på efterløn, selvom du har betalt for at være med i ordningen nDu mister de eventuelle medlemsfordele, du har haft gennem din a-kasse, fx billigere forsikringer. nFor at optjene ny dagpengeret, skal du have haft 1 års medlemskab af en a-kasse og en indtægt på mindst 233.376 kr. (2019). Du kan maksimalt medregne 19.448 kr. (2019) per. måned.